《九江朱长卿 其三》
宋代·林希逸

班行一见便欢然，意气相求似夙缘。得古鼎彝多鉴定，常时樽俎每招延。

郊吟愈和曾成轴，晋帖唐碑不计钱。见说旧藏今散尽，传家犹幸子能贤。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。